



**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# DECIZIA ETAPEI DE ÎNCADRARE

## Nr. din xx.xx.2019

Ca urmare a notificării adresate de **EUROINTER SPORT SRL prin reprezentant Cepoi Liviu C-tin –** cu sediul în municipiul Vatra Dornei, Republicii, nr. 1A, județul Suceava, **privind planul/ programul PLAN URBANISTIC ZONAL ”Modernizare, reamenajare, extindere, reconstruire (Hotel Maestro)”** în municipiul Vatra Dornei, str. Republicii, nr. 1A, jud. Suceava, înregistrată la APM Suceava cu nr. 14175/30.10.2019, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 25.11.2019, a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în lipsa comentariilor motivate din partea publicului interesat;
  + în baza avizului favorabil DSP,

**decide:**

**Planul/programul PLAN URBANISTIC ZONAL ”Modernizare, reamenajare, extindere, reconstruire (Hotel Maestro)”** în municipiul Vatra Dornei, str. Republicii, nr. 1A, jud. Suceava, **titular EUROINTER SPORT SRL prin reprezentant Cepoi Liviu C-tin –** cu sediul în județul Suceava, municipiul municipiul Vatra Dornei, Republicii, nr. 1A, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul pe care se află obiectivul studiat, în suprafață totală de 637,00 mp, este situat în intravilanul municipiului Vatra Dornei, în zona de protectie a monumentelor, în UTR 10, zonă de turism și este proprietatea EUROINTER SPORT SRL.

Clădirea studiată este monument categoria B, mai exact clădirea Izvorul Unirea, construit în anul 1896, imobil extins în anul 2000 cu un nou corp S+P+2 și are destinația de hotel.

Zona studiata a fost extinsă la o suprafață de aproximativ 4,50 ha, pentru a se analiza relația cu parcul, relația cu celelalte clădiri, sau parcările existente în zonă.

**Vecinătăți:**

Nord – str. Republicii;

Sud – parc;

Est – parc și fosta clădire a băilor;

Vest – clădirea cazinoului;

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin această documentație se studiază posibilitatea modernizării, reamenajării și extinderii hotelui Maestro. Se dorește readucerii acestuia la forma inițială. Se propune demolarea corpului construit în anul 2000 și construirea unui corp nou S+P+3+2R.

**Indici urbanistici :**

**POT max: 70,00 % CUT max: 4**

**POT propus: 49,29% CUT propus:2,65**

Regim de înălțime: S+P+3+2R

Suprafața construită propusă: 314,00 mp

Suprafața circulații auto+pietonale: 223,00 mp

Suprafața spații verzi: 100,00 mp

Capacitate hotel: 24 de camere

Capacitate restaurant: 100 de locuri

Totodată prin această documentație se vor stabili și alte reglementări privind modul de ocupare a terenului (retrageri față de limita de proprietate, distanțe față de aliniament ori față de alte elemente ce caracterizează terenul/zona în clipa de față: construcții vecine, căi de circulație publică, rețele edilitare, etc.).

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă**

Imobilul este racordat la rețeaua de alimentare cu apă a municipiului Vatra Dornei.

**Canalizare**

Imobilul este racordat la rețeaua de canalizare a municipiului Vatra Dornei.

**Alimentarea cu energie electrică**

Imobilul este racordat la rețeaua de energie electrică.

**Alimentarea cu căldură**

Agentul termic este asigurat de la rețeaua municipiului.

**Gospodărirea deșeurilor**

Sistemul de colectare a deșeurilor în cadrul organizării de șantier de pe durata executării lucrărilor se va face în spații special amenejate, iar evacuarea lor va fi asigurată periodic de serviciul de salubritate.

Depozitarea, sortarea și colectarea deșeurilor se va face în sistem individual. Se prevede o platformă gospodarească betonată, cu europubele închise etanș ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile și va fi împrejmuită pentru prevenirea împrăștierii deșeurilor.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal** se realizează din str. Republicii.

Staționarea autovehicolelor atât în timpul lucrărilor de construcții cât și în timpul funcționării locuințelor se va face în afara drumurilor publice.

*d) problemele de mediu relevante pentru plan sau program – nu este cazul;*

e*)relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural;

Clădirea studiată este monument categoria B, mai exact clădirea Izvorul Unirea, construit în 1896 și se află în vecinatatea cazinoului și a santinelei, monumente de categoria A, precum și a altor monumente, lăcaș de cult sau parc. Lucrările propuse prin această documentație nu vor afecta valoarea culturală a imobilului sau a monumentelor din vecinătate.

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional- amplasamentul nu este situat în interiorul sau vecinătatea unei arii naturale protejate;*

**Obligaţiile titularului:**

1. Titularul are obligația de a respecta legislația de mediu în vigoare;

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului;

3. Titularul planului/programului are obligația de a notifica autoritatea competentă pentru protecția mediului despre orice modificare a planului/ programului, înainte de realizarea modificării;

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ”Monitorul de Suceava” a anunțurilor publice privind prima versiune a proiectului în zilele de 31.10.2019 și 04.11.2019, până la luarea deciziei de încadrare nu au fost semnalate observații din partea publicului.

În urma publicării din data de xx.xx.2019, în ziarul ”Monitorul de Suceava” a anunțului deciziei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

Şef Serviciu, Întocmit,

Avize, Acorduri, Autorizaţii

|  |  |
| --- | --- |
|  |  |